Zaposlujemo

V SNG Nova Gorica iščemo zanesljivo in strokovno izkušeno osebo za delo na delovnem mestu "frizer-masker-lasuljar m/ž" od 1. 9. 2018 do 30. 6. 2019 (nadomeščanje v času porodniškega dopusta). Zaposlitev za določen čas ali preko s. p.

Vse, ki se zanimate, vas prosimo, da nam pišete po e-pošti (barbara.skorjanc@sng-ng.si) ali nas pokličete (05 335 22 10).

Opis del in nalog

* organizira in izvaja vse vrste frizerskih, maskerskih in lasuljarskih del za vaje, predstave in promocijske dogodke javnega zavoda,
* samostojno oblikuje pričeske, maske in lasuljarske izdelke,
* izdeluje lasulje, lasne dodatke, brke, brade in druge lasuljarske izdelke,
* sodeluje na vajah in predstavah v skladu z zahtevami režiserjev in igralcev; daje predloge in mnenja glede pričesk, mask in lasuljarskih izdelkov,
* daje navodila za varno in zdravju neškodljivo uporabo maskerskega in frizerskega materiala,
* opravlja druga dela s področja frizerskih, maskerskih in lasuljarskih del,
* opravlja druga dela po navodilu nadrejenega v okviru svojega delovnega mesta.